# Canalul Dunăre-Marea Neagră

### De la Wikipedia, enciclopedia liberă

Canalul Dunăre-Marea Neagră colorat cu roşu
Barjă traversând Canalul

Canalul Dunăre-Marea Neagră este un canal navigabil în judeţul Constanţa, România, ce leagă porturile Cernavodă de pe Dunăre şi Medgidia de la Marea Neagră, scurtând drumul spre portul Constanţa cu aproximativ 400km. Canalul este parte componentă a importantei căi navigabile europene dintre Marea Neagră şi Marea Nordului (prin Canalul Rin-Main-Dunăre).

Planuri de a construi acest canal existau încă din secolul XIX. În 1949 a început construcţia canalului, mulţi dintre muncitori fiind prizonieri politici din închisorile comuniste. Lucrările au fost sistate în 1955, pentru a fi reluate doar în 1975. Canalul a fost inaugurat la 26 mai 1984.

Cu o lungime de 64 km, o adâncime de 7 m, o lăţime la bază de 70 m şi la suprafaţă de 110-140 m, canalul are o capacitate anuală maximă de transport de 75 de milioane tone de marfă. Pescajul maxim admis este de 5,5 m permiţând astfel accesul navelor fluviale şi a celor maritime mici. La fiecare capăt există câte două ecluze care permit traficul în ambele sensuri.

Construirea canalului a necesitat o investiţie de circa 2 miliarde de dolari. Estimările iniţiale prevedeau recuperarea investiţiei în 50 de ani. Exploatarea canalului aduce însă venituri anuale de circa 3 milioane de euro, ceea ce presupune o durată de recuperare a investiţiei de peste 600 de ani.

## [modifică] Vezi şi

- Canalul Dunăre-Bucureşti

## [modifică] Legături externe

- Evenimentul Zilei - La Canal, soldaţii se instruiau cu lopata
- Ziua - Procesul Canalului Morţii

| Dunărea românească |
Localităţi riverane: Baziaş · Moldova Nouă · Orşova · Drobeta Turnu-Severin · Calafat · Bechet · Corabia · Turnu Măgurele · Zimnicea · Giurgiu · Olteniţa · Călăraşi · Cernavodă · Feteşti · Hârşova · Măcin · Brăila · Galaţi · Isaccea · Tulcea · Sulina
Obiective turistice: Cazanele Dunării · Porţile de Fier · Podul lui Traian · Insula Golu · Schela Cladovei · Insula Şimian · Ada Kaleh · Ostrovu Mare · Ostrov · Lacul Bugeac · Cetatea Durostorum · Oltina · Dunăreni · Cetatea Sucidava · Canalul Dunăre-Marea Neagră · Podul Regele Carol I · Cetatea Axiopolis · Cetatea Capidava · Topalu · Canaralele Hârşovei · Cetatea Carsium · Giurgeni · Insula Mică a Brăilei · Cetatea Troesmis · Cetatea Arrubium · Lacul Brateş · Cetatea Noviodunum · Delta Dunării

Adus de la "http://ro.wikipedia.org../../../c/a/n/Canalul_Dun%C4%83re-Marea_Neagr%C4%83_acab.html"

Categorii: Canale în România | Geografia României | Dunărea | Judeţul Constanţa

##### Views

- Articol
- Discuţie
- Versiunea curentă

##### Caută

##### În alte limbi

- Deutsch
- English
- Italiano
- Nederlands
- 中文